Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 236

59. § A Kt. 88. §-ának (6) bekezdése helyébe a következõ rendelkezés lép: „(6) A helyi önkormányzat a közoktatási intézményét, illetve egyes szolgáltatás ellátását — részben vagy egészben — akkor szüntetheti meg, közoktatási intézményét akkor szervezheti át, ha az adott tevékenységrõl, szolgáltatásról továbbra is megfelelõ színvonalon gondoskodik oly módon, hogy annak igénybevétele a gyermeknek, tanulónak, szülõnek nem jelent aránytalan terhet. Ennek eldöntéséhez be kell szerezni a fõvárosi, megyei önkormányzat — fejlesztési tervre épített — szakvéleményét. A helyi önkormányzat az Országos szakértõi névjegyzékben szereplõ szakértõ véleményét köteles beszerezni tervezett intézkedésének véleményezése céljából. A szakértõnek abban a kérdésben kell állást foglalnia, hogy a javasolt megoldás biztosítja-e az adott tevékenység, szolgáltatás megfelelõ színvonalon történõ további ellátását. A szakértõ véleményét a fõvárosi, megyei önkormányzat részére — a szakvélemény megkérésével egyidejûleg — meg kell küldeni. A független szakértõre — a helyi önkormányzat megkeresésére — az Országos Közoktatási Értékelési és Vizsgaközpont tesz javaslatot. E rendelkezéseket kell alkalmazni abban az esetben is, ha a helyi önkormányzat a feladatellátásához rendelkezésre bocsátott vagyont, illetve a vagyon feletti rendelkezés jogát vonja meg a közoktatási intézménytõl.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes